Садници на добрејка
**Добрејка** (**обична добрејка**, **полска салата**, **грпка**, **грбач** или **крес**; науч. *Lepidium sativum*) — брзорастечка билка од семејството на зелките (*Brassicaceae*). Сродна е на поточарката и горчицата (сенф), и како нив, има остар вкус и арома.

Ова едногодишно растение достигнува 60 см во висина, со многу гранки во горниот дел. Цветчињата се бели до розикави, сместени во гроздови на гранчиња и имаат пречник од само 2 мм.

Во земјоделството
-----------------

Добрејката пазарно се одгледува во Англија, Франција, Холандија и Скандинавија.

Растението е собено погодно за хидропонско одгледување и добро успева ако се навадува со вода која е по малку базна. Во домашно одгледување, добрејката се набавува како расад.

Фиданките се берат една до две недели по садењето, кога се високи 5–13 см.

Во кулинарството
----------------

Добрејката се додава во чорби, сендвичи и салати поради остриот вкус кој го дава. Се јаде и во облик на из’ртени никулци, а семките можат да се користат како зачин наместо бибер, свежи или сушени. Во Англија често се става во сендвичи заедно со варено јајце, мајонез и сол.

Други примени
-------------

Семето на добрејката се користи како народен лек во Индија уште од древноста. Семето се горчливо и се користи за загревање и прочистување, како тоник, афродизијак, за подобрување на видот, против скорбут, алергии и за подобрување на мокрењето. Помага во лечењето на астма, кашлици со искплукување, како топли облоги за шинати места, против лепра, кожни болести, дизентерија, пролив, спленомегалија, диспепсија, лумбаго, леукореја, скорбут и слабост во семето. Делува на симптомите на астмата и за подобрување на работењето на белите дробови. Се смета дека семето има и хипогликемско својство, а лепливата материја што се добива од нив може да биде замена за гумарабика и трагакант.

Наводи
------

1. ↑  Vegetables of Canada. NRC Research Press. ISBN 0-660-19503-8, ISBN 978-0-660-19503-2
2. ↑  Boswell, John T. and Sowerby, James. English Botany: Or, Coloured Figures of British Plants. Robert Hardwicke, 1863. стр. 215.
3. 1 2 3  Vegetables of Canada. NRC Research Press. ISBN 0-660-19503-8, ISBN 978-0-660-19503-2
4. 1 2  Hirsch, David P.. The Moosewood Restaurant kitchen garden: creative gardening for the adventurous cook. Ten Speed Press, 2005. ISBN 1-58008-666-7, ISBN 978-1-58008-666-0
5. ↑  „The Wealth of Indian Raw Materials ,". New Delhi: Publication and information Directorate. 1979. стр. CSIR Vol 9, Page 71–72. На `|first=` му недостасува `|last=` (help); Отсутно или празно `|url=` (help)
6. ↑  NP, Archana; Anita, AM (2006). „A study on clinical efficacy of Lepidium sativum seeds in treatment of bronchial asthma". *Iran J Pharmacol Ther*. **5**: 55–59.
7. ↑  M, Eddouks; Maghrani M; Zeggwagh NA; Michel JB (2005). „Study of the hypoglycaemic activity of Lepidium sativum L. aqueous extract in normal and diabetic rats". *J Ethnopharmacol*. **97** (2): 391–395. doi:10.1016/j.jep.2004.11.030. PMID 15707780.

Надворешни врски
----------------

* Добрејка на Ризницата ?
* Добрејка на Викивидовите ?
* Добрејка (*Lepidium sativum*) — Енциклопедија на живиот свет (македонски)
* Забрзана видеоснимка на растот на добрејката